Siddhi

Siddhi (en Sanskrito kaj Palio: सिद्धि, siddhi; plenumiĝo. En Palio, plurale siddhayo) estas spiritaj, paranormalaj, supernaturaj aŭ magiaj povoj, produktoj de sādhanā kiel meditado kaj jogo. 

La nocio ṛddhi (, fizikaj povoj) estas ofte uzita sinonime en budhismo.

 Hinduismo 
En la Pañĉatantra, siddhiḥ estas termino por kiu ajn povo, kapablo aŭ lerteco.

 Ŝivismo 
En Ŝivismo, siddhiḥ estas termino por eksterordinara povo de la animo, plibonigita de konstanta meditado kaj joga sādhanā.

 Ok ĉefaj siddhayaḥ, laŭ Ŝivismo 
Laŭ kelkaj tradicioj de Ŝivismo, la ok klasikaj siddhayaḥ (aṣṭa-siddhayaḥ) estas jenaj:

Aṇimā: fariĝi senlime malgranda.
Mahimā: fariĝi senlime granda.
Garimā: fariĝi senlime peza.
Laghimā: fariĝi senlime malpeza.
Prāpti: samtempe esti ĉie.
Prākāmya: realigi kion ajn oni volas.
Īśiṭva: Rego sur naturo.
Vaśiṭva: Rego sur la fundamentaj fortoj.

 Referencoj 

Kategorio:Terminaro de Budhismo
Kategorio:Hinduismaj filozofiaj konceptoj
Kategorio:Jogaj konceptoj